[{"text_idx": "#000002", "text": "\"Pa\u0308rast eelmist etappi Genkis lootsin muidugi sarja esikolmikus lo\u0303petada, kuid teatud po\u0303hjustel kahjuks nii ei la\u0308inud,\" viitas Kajak laupa\u0308evastele probleemidele ebakvaliteetsete rehvidega. Ebau\u0308htlaselt kulunud ja kohati lausa murenenud rehvid varjutasid nii mo\u0303negi vo\u0303istleja tulemust ning sundisid muuseas korraldajaid a\u0308ra ja\u0308tma pu\u0308hapa\u0308eva hommikusse planeeritud Super Heat'd.\nPu\u0308hapa\u0308eval Cremonas so\u0303idetud finaali lo\u0303petas Kajak 24. kohal, to\u0303ustes 25-ringilise so\u0303idu ka\u0308igus vo\u0303istlejaterivis 8 kohta ettepoole. \"Sellegipoolest suutsime koduse AIX Racing' tiimiga tehasemeeskondade konkurentsis na\u0308idata, milleks vo\u0303imelised oleme. Selle u\u0308le on mul va\u0308ga hea meel.\""}, {"text_idx": "#000003", "text": "Kajaku tulemus on parim, mis Eesti kardisportlane ka\u0308ikudega kardiklassis siiani saavutanud. Seda enam, et KZ2-vo\u0303istlusklassi osalejate ring on va\u0308ga lai - noortest talentidest nagu Kajak kuni aastaid tippkonkurentsis vo\u0303istelnud so\u0303itjateni. EM-i esikuuiku koht on konteksti panduna aga Eesti kardispordi ajaloo u\u0308ks parimaid tulemusi pa\u0308rast Paul Aroni EM-tiitlit ja Marko Asmeri MM-etapivo\u0303itu."}, {"text_idx": "#000004", "text": "Ja\u0308rgmise sammuna ootavad Eesti parimat kardisportlast Kajakut ees ettevalmistused maailmameistrivo\u0303istlusteks, mis so\u0303idetakse septembri alguses Prantsusmaal. \"Ootan po\u0303nevusega juba maailmameistrivo\u0303istlusi Le Mansis. Teame, et oleme tiimiga vo\u0303imelised vo\u0303itma ning see rada mulle va\u0308ga meeldib.\""}, {"text_idx": "#000005", "text": "Ja\u0308rgmise vo\u0303istlusstardi teeb Kajak aga juba juuli alguses kodumaal. Postimees Sport karikavo\u0303istluste teine etapp toob so\u0303itjad Ka\u0308ina uuele kardirajale, kus peetakse raja avavo\u0303istlus."}, {"text_idx": "#000006", "text": "\"Praegu tuleb va\u0308ike paus ja ja\u0308rgmine start on planeeritud Hiiumaal, Ka\u0308inas. Ta\u0308iesti uus rada Eestis on harukordne su\u0308ndmus ning seda ei tasu maha magada,\" u\u0308tleb Kajak la\u0308hiaja plaanide kohta. \"Pa\u0308rast seda so\u0303idan Saksa meistrivo\u0303istlustel Ampfigis, millele ja\u0308rgnevad juba treeningud Le Mansis.\""}, {"text_idx": "#000007", "text": "Siim Leedmaa ja Ken Oskar Algre vo\u0303istlusna\u0308dalavahetus sai selleks korraks paraku la\u0308bi juba laupa\u0308evaga. Va\u0308ga kogenud Leedmaad tabanud ebao\u0303nn sundis teda laupa\u0308eval pooleli ja\u0308tma kaks eelso\u0303itu neljast. See muutis finaali saamise praktiliselt vo\u0303imatuks."}, {"text_idx": "#000008", "text": "\"Cremonast lahkume paraku ebao\u0303nnestumisega. U\u0308hes eelso\u0303idus rehvi purunemine ning teises eelso\u0303idus keti katkemine ei vo\u0303imaldanud tulemust teha,\" u\u0308tles mitmekordne Eesti meister Leedmaa pa\u0308rast vo\u0303istlust."}, {"text_idx": "#000009", "text": "Ku\u0308simusele, kui ko\u0303rge oli ta\u0308navune EM-i tase, vastas Eesti praeguse aja u\u0308ks paremaid kardimehi ja\u0308rgmiselt: \"Vo\u0303rreldes eelmise etapiga olime arengusammud edasi teinud, kuid pean to\u0303dema, et ko\u0303rgete kohtade peale konkureerimiseks pean ise veel kogemusi koguma ning arengus edasi jo\u0303udma.\""}]